पढ़ाई के बजाए बच्चों से मंगवाई जा रही भीख
रादौर | सरकारद्वारा शिक्षा का अधिकार कानून पास कर हर बच्चे के लिए शिक्षा अनिवार्य कर दी गई है। इसके बावजूद रादौर में बहुत से ऐसे बच्चे हैं जो शिक्षा से महरूम हैं। रादौर निवासी रामकुमार धानोखेडी़, प्रदीप मलिक, बलदेव कुमार, संजय कुमार, सैंटी कुमार, मीतू सैनी, संदीप सैनी ने बताया कि कस्बे में बहुत से बच्चे पढ़ने की बजाय दिनभर भीख मांगने निकल जाते हैं। कुछ बच्चे दिनभर गलियों में कचरा उठाते देखे जा सकते हैं। मासूम बच्चे पढ़ने की उम्र में भीख मांग रहे हैं। इस पर सरकार को रोक लगानी चाहिए। खंड शिक्षा अधिकारी रादौर धर्मेंद्र चौधरी ने कहा कि शिक्षा के अधिकार के तहत हर बच्चे के लिए शिक्षा अनिवार्य है। शिक्षा बच्चे का अधिकार है। बच्चों से भीख मंगवाना कानूनन जुर्म है।
hin_Deva hin_Deva